ОТЧЕТ

 ЗА ДЕЙНОСТТА НА НЧ „НАУКА-1925г“ СЕЛО СИНАГОВЦИ

 ЗА 2023г

 Читалището е самобитна българска рожба , чийто корени са здраво вплетени в българския род. Те са извор на българската просвета и култура. Най-близо до всекидневния живот , читалището може да се сравни с часовника –будилник , който събужда хората. Чрез книгите , художествената самодейност и културата не позволяват да изчезнат , изоставят или забравят народните обичаи , празници и различните ритуали , в които е вплетена българщината. Българските читалища са дом на българският дух и култура през вековете. Където традициите са вечно живи и песните и обичаите се предават от поколение на поколение.

 **ЧИТАЛИЩНА ДЕЙНОСТ**

 Дейността на читалището ни през изминалата 2023г. премина в постоянна и отговорна работа на читалищния колектив и самодейният състав читалището да бъде културно– просветен и информационен център за населението на с.Синаговци. Нашите приоритети са да бъдем полезни на ползвателите във всички области на знанието, да осигурим равен достъп до знание и информация на всички потребители,да участваме в проекти и да търсим начини да обогатяваме библиотечния фонд, за да превърнем библиотеката в съвременен център за четене и информираност.

През изминалата година кандидатствахме и спечелихме два проекта . Първият е по „Програма за любителско творчество 22 „ на Национален Фонд Култура за възстановяване и развитие на певческа група „Божурите“ на стойност 11 582 лв.Групата наброява 10 човека , 7 от които са деца на възраст между 10 и 13 години.За краткото време на своето съществуване , новосформираната група взе участие на много фолклорни събори и празници и се представи изключително добре.

Вторият реализиран проект е на сдружение „Фабрика за идеи „с предмет на договора „Извършване на текущ ремонт на помещение в Народно читалище „Наука-1925г“, село Синаговци по проект „Съживяване на селата чрез творчески дейности“ на стойност 2 190 лв. В рамките на проект „ Творческа резиденция „ двама артисти прекараха един месец в Синаговци , където бяха настанени в местни домакинства. Те общуваха с местните хора и децата , организираха забавни мероприятия и концерти, театър, цирк и други отдавна забравени от синаговчани културни събития. Старата сцена на площада радва жителите и гостите с красив надпис , като във всяка буква от името на селото е нарисувана различна шевица от нашия регион.

Отделно от проектите продължихме да работим и творим с децата от селото през лятната ваканция. Разучавахме песни и народни хора , рисувахме , организирахме си походи . За възрастните през студените месеци бяха организиране седенки , където жените общуваха и споделяха на чаша топъл чай и сладкиши.

Участия на певческата група

* Международен фолклорен фестивал „Гергьовден“ село Антимово
* Празник на селото село Синаговци
* Фестивал на плодородието село Дружба
* Фестивал на изкуствата „Дунавски вълни“ гр. Видин
* Международен фолклорен фестивал „Дунавци пее и танцува“ гр. Дунавци
* Видински панаир
* „Бащино огнище с корени вековни“ село Винарово
* Международен фолклорен фестивал „Синия Дунав“ гр. Видин
* Финално събитие по проект на НФК село Гомотарци
* Съвместен концерт с ГДО на площад „Бдинци“ гр. Видин
* Традиционен събор „Димитровден „ село Буковец

 **БИБЛИОТЕЧНО -ИНФОРМАЦИОННА ДЕЙНОСТ**

 Библиотечната дейност на читалището беше насочена към усъвършенстване на библиотечно- информационните услуги, както и за утвърждаването на библиотеката,като важен образователен и информационен център .

Читалищната библиотека, винаги е била един от приоритетите на читалищното ръководство.

Библиотеката продължи добрите практики в своята културна образователна и информационна дейност

Библиотечният фонд към 31.12.2023г наброява 11 435 заглавия.

 Новорегистрирани читатели – 3

 Посещения – 2 728

 Раздадени -106

 Дарени – 218

Продължаваме да търсим нови начини за стимулиране на четенето , особено при децата , чрез различни инициативи и развлекателни игри.

# Културният ни календар за 2024г е :

 ЯНУАРИ

* Бабинден – изложба на баници и питки в клуба на читалището

 ФЕВРУАРИ

* Ден на лозаря в с.Синаговци – зарязване и конкурс за най-хубаво вино

МАРТ

* Изработване на мартеници и украсяване градинката пред читалището
* 3 март – Национален празник на РБългария – изработване на табло с материали, посветени на Освобождението на България
* 8 март – Международен ден на жената
* 22 март – Ден на пролетта – кулинарна изложба с пролетни ястия

АПРИЛ

* Лазаровден – обичая лазаруване с жените и момичетата от селото

МАЙ

* Великденски празници – боядисване на яйца
* Ден на славянската писменост и култура- изработване на табло с материали за историята на създаването на българската азбука

 ЮНИ

* Ден на детето- Весел детски празник – песни , танци, игри и рисунки върху асфалта
* Празник на селото

СЕПТЕВРИ

* Ден на учителя – среща с настоящи и бивши учители в читалището

 НОЕМВРИ

* Ден на народните будители- изработване на табло и презентация в клуба на читалището

 ДЕКЕМВРИ

* Организиране на Коледно-Новогодишни празници

**МАТЕРИАЛНО ТЕХНИЧЕСКА БАЗА**

През изминалата година , благодарение на Община Видин , бе извършен ремонт на покрива на читалището, което беше крайно належащо. По проект „Съживяване на селата чрез творчески резиденции“ беше направен козметичен ремонт на малкия салон , където провеждаме нашите мероприятия през зимния сезон. Предстои още много работа по привеждането в по-добър вид на базата на читалището - оправяне на предната фасада на сградата, , ремонт на киносалона , който е в много лошо състояние и подмяна на дограмата в библиотеката.

През отчетния период читалището се включваше във всички обучения и мероприятия , организирани от РЕКИЦ и Община Видин

 Изготвил : Даниела Георгиева